**Харолд 220414**

**Сеніммен жүруді үйреніңіз**

**екіншісі**

***"Ұстаз, біз түні бойы еңбектеніп, түк ұстай алған жоқпыз! Бірақ Сіз айтқан соң ауларды тағы да салып көрейін"***

***(Лұқа 5:5)***

 Бұл жерде барлығы бір сөзге байланысты болды - "бірақ" сөзі, басқаша айтқанда "оған қарамастан". Осы бір сөзбен ол әп сәтте ойын толықтай 180 градусқа ауыстырып жіберді. Мүмкін емес нәрсе үлкен сенімге жол береді.

 Кейбір жағдайлар: «Ештеңе шықпайды!» деп айтатындай болып көрінеді, бірақ Құдай Сөзінде, Иса Мәсіхтің кеше де, бүгін де, мәңгілікке де өзгермейтіндігі айтылған. Сенім: «Құдайдың қолынан келеді» дейді, ал үмітсіздік: «Мен қолымнан келгеннің бәрін істеп көрдім» дейді.

 Петір: “Сенің сөзің бойынша мен ауларды тағы да салып көремін”,— деді.

 Міне, Құдайдың нені уәде еткенін нық білу - табиғи жағдайлар бұлыңғыр және қараңғы болған кезде, Құдайға сенуге көмектеседі. «Бірақ немесе соған қарамастан» сөзі дауылмен бетпе-бет келгенде, өз ойыңызды толықтай Құдайға қарай өзгертуді білдіреді.

 Сонымен, Петір мен оның достары, ауды суға салғанда не болды? Міне, Лұқа былай деп жазды: «Ауларын салғанда олар өте көп балық ұстады. Балықтың көптігінен аулары жыртыла бастады. 7Содан олар екінші қайықтағы жолдастарын қол бұлғап көмекке шақырды. Олар келгеннен кейін бәрі бірігіп екі қайықты да балыққа толтырды. Тіпті қайықтары суға бата бастады!” (Лұқа 5:6-7).

 Кейде өмірімізде, ойымызды толықтай өзгертіп, Құдайға сеніп, басымызды жоғары көтеріп ары қарай жүре беруімізге тура келетін кездер болады. Сондай кезде: «Ешнәрсеге қарамастан, мен Саған сенемін! Бұл жағдайды Сенің қолына тапсырамын!» деп айтуға дайын болуымыз керек.